બાળાસાહેબે માત્ર આ સૂચના આપી વિષય પૂરો નહોતો કર્યો. તેમણે આસામમાં ઠેરઠેર સંમેલનો આયોજિત કરી આ વિષય મૂક્યો અને ઘૂસણખોર કોણ છે તેનું સ્પષ્ટ વિવેચન જાહેર કાર્યક્રમમાં કર્યંુ. તેમણે સમસ્યાના ઉકેલ માટે એવી સમજાવટ કરી કે તેનો સાર કંઈક આવો હતો કે - બાંગ્લાદેશથી આવેલા લોકો કેટલાંક ત્યાંના લોકોથી પ્રતાડિત થઈ, તેમના અત્યાચાર ભોગવીને આવેલા હિન્દુઓ પણ હશે. એ હિન્દુઓ આપણા શરણાર્થી છે. તેમને અહીં સમાવવાનો હક આપવો જોઈએ, પરંતુ જે વિધર્મીઓ ત્યાંથી નાસીને અહીં ત્રાસ ફેલાવવા આવ્યા છે તથા દેશની સુરક્ષા માટે ખતરાપ છે તેઓ શરણાર્થી ના કહેવાય પણ ઘૂસણખોર કહેવાય. માટે આવા ઘૂસણખોરોનો અહીંની ભૂમિ પર કોઈ હક નથી. તેમને પાછા મોકલી દેવા જોઈએ. બાળાસાહેબના વિચારો સ્વયં સ્પષ્ટ છે. તેમાં દેશની, હિન્દુની અને દેશના નાગરિકોની ચિંતા છે અને ગેરકાયદે ઘૂસણખોરો સામે લાલ આંખ પણ છે. વર્તમાનમાં પણ એ જ સમસ્યા ઊભી થઈ છે.